
24-TA-593: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 1.4.1. specifiskā atbalsta mērķa “Uzlabot digitālo savienojamību” 1.4.1.1. pasākuma “Platjoslas infrastruktūras attīstība (pēdējā jūdze)” īstenošanas noteikumi

	1.
	Noteikumu projekts
4. Pasākums tiek īstenots Latvijas teritorijā vietās, kurās nav esoša vai attiecīgajā laikposmā izvēršanai ticami plānota tīkla, kas maksimumstundas apstākļos nodrošinātu vismaz 100 Mb/s lejupielādes ātrumu (robežvērtības ātrums) atbilstoši regulas Nr. 651/2014  52. panta 3. punkta "a" apakšpunktam, izņemot teritorijas, kas atbilst regulas Nr. 651/2014 52. panta 4. punkta nosacījumiem, ko pārbauda saskaņā ar regulas Nr. 651/2014 52. panta 5. punktu.
	Iebildums
Norādām, ka noteikumu projektā 4. punktā ir daļēji pārrakstīts Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 52. panta 3. punkta "a" apakšpunkts. Vēršam uzmanību, ka Eiropas Savienības regulu prasības ir aizliegts pārrakstīt nacionālajā normatīvajā aktā. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī.
Ievērojot minēto, lūdzam atbilstoši precizēt noteikumu projekta 4. punktu, piemēram, svītrojot regulu dublējošās normas un tā vietā ietvert atsauci uz attiecīgo regulas normu. 
 
Piedāvātā redakcija
-
	Linda Bernāne (TM)

	2.
	Noteikumu projekts
5. Pasākuma mērķa grupa ir elektronisko sakaru pakalpojumu galalietotāji, kas atrodas šo noteikumu 4. punktā minētajās teritorijās – mājsaimniecības (mājokļi) un uzņēmumi, kas ir sociālekonomiskie virzītājspēki saskaņā ar regulas Nr. 651/2014 2. panta 139. b punktu.
	Iebildums
Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projektu, termina „uzņēmums” vietā izmantojot terminu „komersants” vai „saimnieciskās darbības veicējs”. 
 
Piedāvātā redakcija
-
	Linda Bernāne (TM)

	3.
	Noteikumu projekts
37.4. nodrošina komunikācijas un vizuālās identitātes pasākumus atbilstoši nosacījumiem saskaņā ar regulas Nr. 2021/1060 47. pantu un 50. pantu, un kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, ņemot vērā stratēģiskas nozīmes projektam noteiktās prasības, kas noteiktas vadošās iestādes izstrādāto Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīniju 3. nodaļā “Atveseļošanas fonda prasības”, tostarp:
	Iebildums
Norādām, ka noteikumu projekta 37.4. apakšpunktā norādīta atsauce uz nesaistošiem dokumentiem (vadlīnijām). Ņemot vērā minēto, lūdzam visā noteikumu projektā svītrot atsauces uz nesaistošiem dokumentiem (vadlīnijām) un minēto informāciju lūdzam norādīt noteikumu projekta anotācijā.
Piedāvātā redakcija
-
	Linda Bernāne (TM)

	4.
	Noteikumu projekts
45.3. finansējuma saņēmējs un partneris (ja attiecināms) nodrošina atsevišķu grāmatvedības uzskaiti par finansējuma izlietojumu projektā, nodalot tā ietvaros veiktās darbības no citas saimnieciskās darbības atbilstoši regulas 651/2014 52. panta 11. punktam;
	Priekšlikums
Vēršam uzmanību, ka noteikumu projekta 45.3. apakšpunkta regulējums, iespējams, dublē 37.8. apakšpunktu. Ņemot vērā minēto, lūdzam izvērtēt, vai 45.3. apakšpunkts atbilst Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. un 3.3. apakšpunktu prasībām par regulējuma skaidrību un izvairīšanos no atkārtošanās, un nepieciešamības gadījumā precizēt tekstu.
Piedāvātā redakcija
-
	Linda Bernāne (TM)



